นายกรัฐมนตรี ไม่ขอตอบยุบสภาวันที่ 15 มีนาคมนี้ ยึดวันที่สะดวกที่สุด
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีนายวิษณุ เครืองาม รองนายกรัฐมนตรี เปิดเผยไทม์ไลน์การยุบสภาเป็นวันที่ 15 มีนาคมว่า ไม่ขอตอบ เป็นเรื่องที่ตนเองจะจัดการเอง จะเอาวันสะดวกที่สุด ทั้งนี้วันที่ประกาศยุบสภา นายกรัฐมนตรีจะยืนแถลงเป็นทางการด้วยตนเองเลยใช่หรือไม่ ย้ำว่าเป็นไปตามระเบียบและต้องรอประกาศในราชกิจจาฯ โดยในช่วงท้ายเมื่อย้ำถึงความชัดเจนว่าวันยุบสภา เป็นวันที่ 15 มีนาคมใช่หรือไม่ นายกรัฐมนตรี กล่าวว่า ไม่ใช่ส่วนในวันที่ 15 มีนาคมนี้ มีกำหนดการลงพื้นที่พัทลุง เพื่อตรวจราชการ พลเอก ประยุทธ์ กล่าวว่า ก็คงมีการเสนอแผนมา เพราะเป็นอีกบทบาทหนึ่ง ปกติก็ไปทุกจังหวัดอยู่แล้ว ไม่ได้ไปหาเสียง หรือไปในนามพรรค